Diari Oficial de la Generalitat Valenciana


Sumari del DOGV 4723, del 31-03-2004 (2004/2571)

ORDE de 19 de febrer de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Preescolar/Infantil primer cicle i Educació Infantil, denominat Anaia, a València.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2571


Data del document
:   19-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * centre d'ensenyament

ORDE de 19 de febrer de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Preescolar/Infantil primer cicle i Educació Infantil, denominat Anaia, a València. [2004/X2571]
  
L'expedient ha sigut iniciat a instància de Ana María Villalba Garcés, titular del centre docent de nova creació d'Educació Preescolar/Infantil primer cicle i Educació Infantil, denominat Anaia, a València, en sol·licitud d'autorització d'obertura i funcionament.
  
La Direcció General de Centres Docents va declarar, per Resolució de 28 de juliol de 2000, l'adequació de les instal·lacions proposades, quant a espais educatius es referix, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport de València i inclou informe favorable de la Unitat Tècnica de Construccions i el compromís de completar la relació de professors i titulacions respectives abans de l'inici de les activitats educatives corresponents de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; l'Orde de 2 de febrer de 1998 (DOGV de 11.03.98), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament del centre docent Anaia, atenent les característiques, ensenyaments i capacitat màxima que s'hi assenyalen, de conformitat amb el que establix la disposició transitòria segona, punt 2, de la la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Denominació genèrica del centre: Centre d'Educació Preescolar/Infantil primer cicle i Educació Infantil.
  
Denominació específica del centre: Anaia
  
Titular: Ana María Villalba Garcés
  
Adreça: C/ José de Orga, 7
  
Localitat: València
  
Província: València
  
Codi: 87363489
  
Ensenyaments i capacitat màxima que s'autoritza:
  
- 2 unitats d'Educació Preescolar/Infantil primer cicle, amb 33 llocs escolars, distribuïts de la següent manera:
  
1 unitat per a xiquets de 0 a 2 anys, amb 13 llocs escolars
  
1 unitat per a xiquets de 2 a 3 anys, amb 20 llocs escolars
  
- 2 unitats d'Educació Infantil, amb 30 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs acadèmic immediatament següent al de la data de la present orde.
  
DISPOSICIONS ADDICIONALS
  
Primera
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El centre que no hi ha completat la relació de professors i les titulacions respectives haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents.
  
Tercera
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 19 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS